Na podlagi 219. člena Pravilnika o postopkih za izvrševanje proračuna Republike Slovenije (Ur. l. RS, št. 50/07) in 2. člena Pravilnika o zagotavljanju sredstev iz proračuna Občine Črnomelj za izvajanje dejavnosti neprofitnih organizacij, društev, združenj in drugih institucij (Ur. l. RS, št. 57/03), Občina Črnomelj objavlja

javni razpis 

za sofinanciranje programov neprofitnih organizacij, društev, združenj in drugih institucij za leto 2012
1. Predmet javnega razpisa so finančna sredstva iz proračuna Občine Črnomelj za leto 2012, namenjena za sofinanciranje programov neprofitnih organizacij, društev, združenj in drugih institucij za leto 2012. 

2. Predvidena višina sredstev za izvajanje razpisanih programov je 6.000,00 EUR.

3. Pravico do sofinanciranja letnih programov imajo neprofitne organizacije, društva, združenja in druge institucije, ki izpolnjujejo naslednje pogoje:

· imajo sedež v Občini Črnomelj;

· so registrirani najmanj eno leto;

· imajo urejeno evidenco o članstvu, plačani članarini in ostalo dokumentacijo, kot to določa Zakon o društvih;

· imajo zagotovljene materialne, kadrovske in organizacijske pogoje za realizacijo načrtovanih aktivnosti;

· redno dostavljajo občini podatke o članstvu, poročilo o realizaciji programov, načrt aktivnosti in poročilo o doseženih rezultatih;

· nimajo sofinancirane dejavnosti iz katerekoli druge postavke proračuna Občine Črnomelj, oziroma ne kandidirajo za sredstva proračuna Občine Črnomelj po kateremkoli drugem pravilniku o sofinanciranju dejavnosti s strani Občine Črnomelj.

4. V letu 2012 bo Občina Črnomelj sofinancirala letne programe z vsebinami, ki vzpodbujajo lokalno prebivalstvo k izvajanju aktivnosti lokalnega in širšega pomena na najrazličnejših področjih dejavnosti neprofitnih organizacij, društev, združenj in drugih institucij.

5. Predlagatelji programov morajo ob prijavi posredovati naslednje podatke:

a) izpolnjeno razpisno dokumentacijo v skladu z navodili iz razpisne dokumentacije in zahtevane priloge. 

b) dokazilo, da imajo sedež na območju Občine Črnomelj – fotokopija odločbe o registraciji društva oz. potrdilo upravne enote o registraciji društva;

c) statut društva;

d) poročilo o delu za leto 2011; 

e) izjavo, da imajo urejeno evidenco o članstvu ter plačano članarino. 

6. Za izvedbo posameznih programov morajo predlagatelji posredovati naslednje podatke:

a) popolno ime in naslov izvajalca programa;

b) vsebinski opis vsakega prijavljenega programa, iz katerega bodo razvidni tudi pričakovani učinki programa, s prikazom finančne konstrukcije.

7. Merila za dodelitev sredstev:

· usklajenost programa s programsko usmeritvijo in obveznostmi, ki izhajajo iz statuta predlagateljev in programskih ciljev;

· kakovost do sedaj realiziranih programov, visoke ocene s strani domače strokovne javnosti, dosežena priznanja in nagrade za dosedanje delo;

· udeležba na domačih in mednarodnih prireditvah;

· sodelovanje pri aktivnostih, katerih organizator je Občina Črnomelj;

· delež lastnih prihodkov v skupni finančni konstrukciji programov;

· množičnost članstva ter

· kvalitetno in redno delo.

8. Obrazci razpisne dokumentacije so dosegljivi na spletni Občine Črnomelj www.crnomelj.si in v sprejemni pisarni Občine Črnomelj, Trg svobode 3, Črnomelj. 

9. Kot veljavne bodo upoštevane prijave, ki bodo pravilno označene osebno ali po pošti prispele do 30.12.2011, do 11.00 ure, v SPREJEMNO PISARNO OBČINE ČRNOMELJ, Trg svobode 3, Črnomelj. Prijave morajo biti oddane v zaprti kuverti s pripisom: "JAVNI RAZPIS – DRUGA DRUŠTVA 2012, NE ODPIRAJ" na sprednji strani ter navedbo naziva in naslova društva. Kontaktna oseba: Vladka Kostelec Peteh (tel. 07/30-61-100).

10. Sklep o dodelitvi sredstev posameznim izvajalcem sprejme županja na predlog komisije za izvedbo postopkov javnega razpisa in vrednotenja letnih programov. O izboru izvajalcev posameznih programov bodo kandidati pisno obveščeni v 30 dneh po sprejemu sklepa županje. Z izbranimi izvajalci bodo sklenjene pogodbe. Prepozno prispele oziroma prepozno vložene prijave bodo neodprte vrnjene prijaviteljem.

Številka: 
410-230/2011
 

Datum: 24.11.2011






Županja Občine Črnomelj









Mojca Čemas Stjepanovič, univ. dipl. ekon., l. r.
